Is-suq uniku diġitali huwa sinifikattiv u ta' importanza kbira għal Malta u jeħtieġ li l-potenzjal tiegħu jkompli jiġi sfruttat. Dan qalitu Věra Jourová, l-Kummissarju għall-ġustizzja, konsumatur u ugwaljanza matul l-ewwel laqgħa tagħha flimkien mal-MEUSAC. Laqgħa li fiha kienu diskussi għadd ta' prijoritajiet li Malta ser tkun qed tiffoka fuqhom matul il-Presidenza Ewropea f'Malta. Il-Kummissarju qalet li tammira u tiddependi ħafna fuq l-enerġija u t-tmexxija tal-Ministru għad-Djalogu soċjali, affarijiet tal-konsumatur u libertajiet ċivili, Helena Dalli. Fost it-temi diskussa f'din il-laqgħa kien hemm id-drittijiet tal-konsumatur u l-ugwaljanza bejn is-sessi. Jourova saħqet l-importanza li l-konsumatur jiġi rispettat u semgħet x'kellhom xi jgħidu l-imsieħba soċjali nnifishom li kellhom l-opportunitá li jistaqsu. Bħala parti mid-diskussjoni, saru mistoqsijiet dwar il-privatezza u l-protezzjoni tal-informazzjoni diġitali, l-għajnuna lin-negozji u anke dwar il-kriżi tal-immigrazzjoni.